Diari Oficial de la Generalitat Valenciana


Sumari del DOGV 8582, del 02-07-2019 (2019/6268)

Informació pública de la sol·licitud d'autorització administrativa prèvia, autorització administrativa de construcció i declaració en concret d'utilitat pública amb impacte ambiental, per a instal·lació elèctrica als termes municipals de Benassal i Vilafranca. Expedient ATLINE/2018/117/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6268


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia, autorització administrativa de construcció i declaració en concret d'utilitat pública amb impacte ambiental, per a instal·lació elèctrica als termes municipals de Benassal i Vilafranca. Expedient ATLINE/2018/117/12. [2019/6268]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud de declaració, en concret, d'utilitat pública de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Projecte/avantprojecte. Denominació: nova línia aèria trifàsica a 20 kV interconnexió L-Benassal STR Benassal entre suport (1) i suport 949075, als termes municipals de Benassal i Vilafranca (Castelló).  
  
Emplaçament de la instal·lació: partida el Coll, de Benassal; partides Mas del Cerro, Mas dels Cingles i Santa Bàrbera, de Vilafranca.  
  
Els documents sotmesos a exposició pública seran exposats en l'adreça electrònica http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Documents sotmesos a informació pública:  
- projecte  
- relació de béns i drets afectats.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada, en l'adreça electrònica indicada o presencialment en el Servei Territorial d'Indústria i Energia, situat al carrer dels Cavallers, 8, de Castelló, així com dirigir al servei territorial esmentat les al·legacions que es consideren oportunes en el termini de vint dies comptadors a partir de l'endemà de la publicació d'aquest anunci, els quals podran presentar via telemàtica a través de la seu electrònica de la Generalitat, accedint a l'enllaç http://www.gva.es/es/inicio/procedimientos'id\_proc=18692&version=amp, o, en cas de persones físiques, presentació per duplicat, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Transcorregut aquest termini sense realitzar al·legacions, es considerarà que hi està d'acord i perdrà el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Castelló, 13 de maig de 2019.- El cap del Servei Territorial d'Indústria i Energia: Gerardo Nebot García.